אדי רדמיין

אדוארד ג'ון דייוויד "אדי" רדמיין (באנגלית: Edward John David "Eddie" Redmayne; נולד ב-6 בינואר 1982) הוא שחקן קולנוע ותיאטרון אנגלי, זוכה פרס אוסקר, פרס גלובוס הזהב, פרס גילדת שחקני המסך, ופרס טוני. זכה להכרה בתור שחקן קולנוע בסרטים "השבוע שלי עם מרילין", "אליזבת: תור הזהב", "בת בולין האחרת" ו"התאוריה של הכול" בתפקיד סטיבן הוקינג, שעליו זכה בפרס אוסקר לשחקן הטוב ביותר, פרס גלובוס הזהב, פרס גילדת שחקני המסך ופרס באפט"א. רדמיין נולד וגדל בסיטי של וסטמינסטר, בלונדון שבאנגליה. הוא למד באיטון קולג' ובטריניטי קולג' שבאוניברסיטת קיימברידג'. למרות היותו עיוור צבעים הוא כתב חיבור מדעי בקולג' על הצבע הכחול של איב קליין. הופעת הבכורה שלו כשחקן הייתה בשנת 2006 בסרט האימה האוסטרלי "נפשות תאומות", לצדה של טוני קולט, ובתפקיד קטן בסרטו של רוברט דה נירו "שומר המדינה". לאחר מיכן שיחק בדרמות התקופתיות, "אליזבת: תור הזהב", בתפקיד משני כפושע אנטוני בבינגטון שבכוונתו לרצוח את המלכה אליזבת הראשונה (קייט בלאנשט) יחד עם קושרים נוספים, ו"בת בולין האחרת" בתור ויליאם סטנפורד, בעלה של מרי בוליין (סקרלט ג'והנסון). ב-2008 שיחק לצדה של ג'מה ארטרטון במיני-סדרת הדרמה המבוססת על הרומן "טס לבית דרברוויל" בתפקיד אנג'ל קלייר. ב-2010 זכה רדמיין בפרס טוני על הופעתו הראשונה בברודוויי במחזה "Red", בו שיחק בתפקיד קן עוזרו של הצייר מארק רותקו (אלפרד מולינה). לזכייה המרשימה הוסיף באותה השנה גם תפקיד ראשי בסרט האימה התקופתי "המוות שחור" בתור נזיר צעיר בשם אוסמונד, היוצא לחפש אחר אהובתו, אבריל (קימברלי ניקסון) ביער בתקופת המוות השחור ועד לזוועות המגפה ולמעשים הנעשים בחסות הדת הנוצרית. באותה שנה שיחק בדרמה היסטורית נוספת מאותה תקופה כאשר גילם את ג'ק ג'קסון, אמן השואף לקחת חלק בבנייתה של כנסייה מפוארת תוך כדי שהוא מגן על אהובתו, אליינה (היילי אטוול), גם כן בתפקיד ראשי. ב-2011 הועמד רדמיין לפרס באפט"א בקטגוריית השחקן המבטיח ביותר הודות להופעתו בדרמה "השבוע שלי עם מרלין", בה שיחק בתור הקולנוען הבריטי קולין קלארק המתאהב בכוכבת הקולנוע מרילין מונרו (מישל ויליאמס). ב-2012 שיחק את מריוס פונמרסי בסרט "עלובי החיים" ב-2014 הופיע בתפקיד הראשי בגילום דמותו של סטיבן הוקינג בסרט "התאוריה של הכול". על תפקידו זה זכה בפרס גלובוס הזהב ופרס באפט"א לקולנוע בקטגוריית השחקן הראשי הטוב ביותר, בפרס גילדת שחקני המסך ובפרס האוסקר לשחקן הטוב ביותר. ב-2015 דיבב את ראיין בסרט "תומס הקטר וחברים: אגדת האוצר האבוד". בנוסף באותה שנה, הוא שיחק לצד מילה קוניס וצ'נינג טייטום בסרט "עלייתה של ג'ופיטר". ב-2015 הופיע בתפקיד הראשי בגילום דמותה של לילי בסרט עטור הפרסים "הנערה הדנית". על תפקידו בסרט זה נבחר רדמיין למועמד לפרס אוסקר לשחקן הטוב ביותר. באותה שנה שיחק בסרט הפנטזיה "חיות הפלא והיכן למצוא אותן", הסרט הוא ספין אוף לסדרת סרטי "הארי פוטר". בסרט הוא משחק לצד קולין פארל, עזרא מילר, דן פוגלר וסמנתה מורטון. ב-2018 יצא סרט ההמשך חיות הפלא: הפשעים של גרינדלוולד שגם בו שיחק. הוענק לו תואר קצין מסדר האימפריה הבריטית (OBE) על תרומתו לתחום הדרמה. מלבד קריירת משחק מצליחה, מדגמן רדמיין עבור בית האופנה הבריטי "ברברי". מדצמבר 2014 הוא נשוי להאנה בגשו, מנהלת יחסי ציבור בתעשיית הפיננסים. ב-19 ביוני 2016 נולדה בתם הראשונה, איריס מיי, וב-2018 נולד בנם השני, לוק ריצ'רד. מדיה וקבצים בנושא אדי רדמיין בוויקישיתוף אדי רדמיין, במסד הנתונים הקולנועיים IMDb (באנגלית) אדי רדמיין, באתר AllMovie (באנגלית) אדי רדמיין, באתר Rotten Tomatoes (באנגלית) אדי רדמיין, באתר Box Office Mojo (באנגלית) אדי רדמיין, במסד הנתונים הקולנועיים KinoPoisk (ברוסית) אדי רדמיין, באתר MusicBrainz (באנגלית) אדי רדמיין, באתר Discogs (באנגלית) אדי רדמיין, באתר Songkick (באנגלית) אדי רדמיין, באתר Genius ברוק בארנס, הניו יורק טיימס, הוליווד, כוכב חדש ומנומש נולד בהוליווד, באתר הארץ, 22 בינואר 2013 מאיה פז‏, הדבר הגדול הבא שקורה ממש עכשיו: מי אתה אדי רדמיין?, באתר וואלה, 11 בדצמבר 2014 שירית גל, אדי רדמיין: "יצאתי אידיוט מול סטיבן הוקינג", באתר ynet, 24 בדצמבר 2014 אדי רדמיין, באתר אנציקלופדיה בריטניקה (באנגלית) אורי קליין, "התיאוריה של הכל": נחמד מאוד ושטחי מאוד, באתר הארץ, 30 בדצמבר 2014 איתמר זהר, אדי רדמיין ו"התבגרות" בין זוכי פרסי הבפטא הבריטי, באתר הארץ, 9 בפברואר 2015 איתמר זהר, טקס האוסקר: "בירדמן" הוא הזוכה הגדול, באתר הארץ, 23 בפברואר 2015 אורי קליין, "הנערה הדנית": קשה להסיר ממנה את המבט, באתר הארץ, 19 בינואר 2016 אורון שמיר, עכבר העיר, "חיות הפלא והיכן למצוא אותן": מרשים ללא קסם, באתר הארץ, 18 בנובמבר 2016 "2015 Queen's Birthday Honours" (PDF). The London Gazette. אורכב מ-המקור (PDF) ב-2017-06-20. נבדק ב-2016-12-04. Tony Awards 2024: The complete list of winners, NPR, ‏16 ביוני 2024